**Ministru kabineta rīkojuma projekta „Par valstij piekrītošā nekustamā īpašuma „Rugāji”, Brunavas pagastā, Bauskas novadā, nodošanu Bauskas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un 45. panta pirmā daļa, likuma „Par pašvaldībām” 15. panta pirmās daļas 9. punkts. |
| 2. | Pašreizējā situācija un problēmas | Zemgales apgabaltiesas zvērināta notāre Aija Biezā 2014. gada 5. septembrī taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.2990, ar kuru par bezmantinieku mantu atzīts nekustamais īpašums „Rugāji”, Brunavas pagastā, Bauskas novadā, kadastra Nr.4046 008 0072 (turpmāk – nekustamais īpašums), kas sastāv no dzīvojamās mājas (kadastra apzīmējums 4046 008 0072 001), kūts (kadastra apzīmējums 4046 008 0072 002) un pagraba (kadastra apzīmējums 4046 008 0072 005). Nekustamā platība ir 1,6 ha.Saskaņā ar iepriekš minēto notariālo aktu nekustamais īpašums ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai. Civillikuma 416.panta pirmā daļa noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Mantojuma lietā ir pieteiktas kreditoru pretenzijas – Bauskas novada pašvaldība, reģ. Nr. 90009116223, kreditora prasījums 95,60 *euro* apmērā un AS „Latvenergo”, reģ. Nr.40003032949, kreditora prasījums 175,92 *euro* apmērā.Saskaņā ar Civillikuma 416. pantu, Notariāta likuma 306. panta piekto daļu un Tiesu izpildītāju likuma 73. panta trešo daļu zvērinātai tiesu izpildītājai Zanei Trasūnei tika nosūtīts akts par mantojuma lietas izbeigšanu tālākai rīcībai ar bezmantinieka mantu. Zvērināta tiesu izpildītāja rīcību ar mantu neveica, motivējot, ka manta, kas nav reģistrēta zemesgrāmatā, nav uzskatāma par nekustamo īpašumu, bet tikai par tiesībām uz to, un rīcība ar tādu mantu tiesu izpildītāja kompetencē neietilpst. Valsts ieņēmumu dienests ar 2016.gada 20.aprīļa valstij piekritīgās mantas pieņemšanas un nodošanas aktu Nr.015964 ņēmis valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Atsavināšanas likuma 45. panta pirmā daļa noteic, ka valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar Atsavināšanas likuma 42. panta nosacījumiem. Likuma „Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Bauskas novada dome 2016. gada 26. maijā pieņēma lēmumu (prot. 11 35. §) „Par bezmantinieka mantas pārņemšanu”, lai to izmantotu likumā „Par pašvaldībām” 15. panta pirmās daļas 9. punktā noteikto funkciju īstenošanai - palīdzības sniegšanai iedzīvotājiem dzīvokļa jautājuma risināšanai.Ar 2016. gada 20. oktobra vēstuli Nr. 9-1/2947 Bauskas novada dome apliecina, ka pēc Ministru kabineta rīkojuma pieņemšanas, Bauskas novada pašvaldība dzēsīs mantojuma lietā iesniegtos kreditora prasījumus - 95,60 *euro* apmērā Bauskas novada pašvaldībai un 175,92 *euro* apmērā AS „Latvenergo”.Ministru kabineta rīkojuma projekts „Par valstij piekrītošā nekustamā īpašuma „Rugāji”, Brunavas pagastā, Bauskas novadā, nodošanu Bauskas novada pašvaldības īpašumā” (turpmāk – rīkojuma projekts) paredz kopā ar dzīvojamo māju nodot arī Nekustamā īpašuma sastāvā esošo kūti un pagrabu.Civillikuma 850. pants nosaka, ka galvenās lietas ir tās, kas ir patstāvīgi tiesību priekšmeti. Bet tas viss, kas pastāv tikai ar galveno lietu, vai pieder pie tās, vai kā citādi ar to saistīts, ir blakus lieta. Kūts un pagrabs ar savām funkcionālajām īpašībām kalpo dzīvojamai mājai un ir nesaraujami saistīti ar zemes gabalu, uz kura uzbūvēti, tāpēc, minētās būves ir uzskatāmas par dzīvojamās mājas būtisku daļu Civillikuma 851. panta 1. punkta izpratnē. Atbilstoši Civillikuma 853. pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar dzīvojamo māju, pašvaldībai nodot arī Nekustamā īpašuma sastāvā esošās būves – kūti un pagrabu, kas ir nesaraujami saistītas ar Nekustamo īpašumu un tiks atsavinātas kopā ar galveno lietu. Rīkojuma projekts paredz Bauskas novada pašvaldībai saskaņā ar Atsavināšanas likuma 42.panta pirmo daļu nekustamo īpašumu izmantot iepriekš minēto pašvaldības autonomo funkciju īstenošanai. Atsavināšanas likums noteic publiskas personas mantas atsavināšanas kārtību. Līdz ar to Atsavināšanas likums noteic kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42. panta otro daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.Bauskas novada domei, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Bauskas novada dome. |
| 4. | Cita informācija | Rīkojuma projekts tiek virzīts izskatīšanai Ministru kabinetā atbilstoši Valsts kancelejas Juridisko dienestu vadītāju sanāksmes 2016. gada 20. maija protokollēmuma (prot. Nr.1, 1.§) 3. punktam, kas noteic, ka valsts īpašuma tiesības uz dzīvojamām mājām un dzīvokļa īpašumiem, kas atzīti par bezīpašnieka vai bezmantinieka mantu, ir spēkā arī bez ierakstīšanas zemesgrāmatā. Saskaņā ar Valsts sekretāru 2016. gada 28. aprīļa sanāksmes protokollēmuma (prot. 17 43. §) 2.1. apakšpunktu, Finanšu ministrijai sadarbībā ar Tieslietu ministriju un Ekonomikas ministriju uzdots sagatavot un iesniegt izskatīšanai Ministru kabineta sēdē likumprojektu par grozījumiem Publiskas personas mantas atsavināšanas likumā attiecībā uz valstij piekritīgo nekustamo īpašumu nodošanu pašvaldības īpašumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bauskas novada iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro* apmērā) tiek segti no Bauskas novada pašvaldības budžeta līdzekļiem. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Bauskas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

*Anotācijas IV, V un VI sadaļa - projekts šīs jomas neskar*

Vides aizsardzības un reģionālās

attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Obersts, 67026438

viesturs.obersts@varam.gov.lv